**Pilisborosjenő Község Önkormányzata Képviselő-testületének**

**17/2015. (XII.23.)**

**önkormányzati rendelete**

**Pilisborosjenő Község Önkormányzat Képviselő-testületének Polgármesteri Hivatalában a 2016. évi igazgatási szünet és szokásostól eltérő munkarend elrendeléséről**

Pilisborosjenő Község Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 93.§ (2) és 232.§ (3) bekezdésében kapott felhatalmazás alapján az alábbiakat rendeli el.

**1.§** E rendelet hatálya kiterjed a Pilisborosjenői Polgármesteri Hivatal (továbbiakban: Hivatal) által foglalkoztatott köztisztviselőkre és munkavállalókra.

**2. §** (1) A Hivatal 2016. évi munkarendjében a nyári igazgatási szünet 2016. augusztus 4. napjától2016. augusztus 19. napjáig tart.

(2) A Hivatal 2016. évi munkarendjében a téli igazgatási szünet 2016. december 27. napjától 2016. december 30. napjáig tart.

(3)A Hivatal 2016. évi munkarendjében a 2016. évi munkaszüneti napok körüli - a naptár szerinti munkarendtől való eltéréssel járó - munkarend a következő:

|  |  |  |
| --- | --- | --- |
| a) | március 5., szombat | munkanap |
|  | március 14., hétfő | pihenőnap |
| b) | október 15., szombat | munkanap |
|  | október 31., hétfő | pihenőnap |

(4) A Hivatal 2016. július 1. napján zárva tart.

**3. §** (1) Jelen rendelet 2016.01.01. napján lép hatályba.

(2) E rendelet 2017. január 1. napján hatályát veszti.

**Küller János Hegedűsné dr. Hovánszki Tímea**

**polgármester jegyző**